ตอนที่นิวคุงกินข้าวเสร็จแล้ว ก็ได้เดินผ่านร้าน บ้านคุณยายลั้ง ถั่วแผ่นทอดโบราณ เปิดขายอยู่ เลยจัดกินเป็นของหวานซะเลย
โดยร้านจะตั้งอยู่ที่ห้าง Paradise Park จะอยู่ชั้นใต้ดินใกล้กับทางเข้าตลาดเสรีมาร์เก็ตครับ อยู่ในช่องเดินตรงกลาง เดินไปแล้วก็จะหาร้านเจอได้ไม่ยาก
ที่ร้านนี้เค้าจะทำถั่วทอดมาสดๆใหม่ๆเลย ทอดแล้วสะเด็ดน้ำมันออก ใส่ถุงพร้อมขาย เรียกได้ว่าเป็นถั่วที่สดใหม่จริงๆ

เมนูของกินที่ร้านนี้ ก็จะเน้นขายไปที่ถั่วแผ่นทอดเป็นหลักครับ โดยจะขายในราคาถุงละ 45 บาท มี 4 ชิ้นด้วยกัน

นิวคุงก็ได้ซื้อถั่วแผ่นทอดมากินดู
รสชาติกรอบอร่อยดีเลยครับ ตัวแป้งทอดนั้นเป็นแป้งที่มีรสหวานมันกรอบอร่อย กินแล้วไม่อมน้ำมัน เป็นรสชาติหวานมันกรอบๆไม่แข็งที่กินได้เรื่อยๆเลย
ในชิ้นก็จะมีตัวถั่วลิสงอยู่ด้านในด้วย เป็นถั่วลิสงที่อัดแน่นอยู่เต็มแผ่นเลย รสหวานมันของตัวแป้งช่วยเสริมรสให้ตัวถั่วกรอบอร่อยมีรสชาติดีขึ้นเยอะครับ

สรุปโดยรวม (เต็ม 10)
ให้ 8 คะแนน ถั่วกรอบร้านนี้กรอบอร่อย สะอาด แต่ 4 ชิ้น 45 บาท ก็ถือว่าราคากลางๆค่อนไปทางแพงครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  15 / 3 / 58
